รัฐบาลไทย-ข่าวทำเนียบรัฐบาล-รมว.พม. ตรวจเยี่ยมและให้กำลังใจเจ้าหน้าที่หน่วยงานกระทรวง พม. จ.นครสวรรค์ พร้อมมุ่งเน้นการขับเคลื่อนงานด้านสังคมแบบบูรณาการตามนโยบายประชารัฐ
วันอังคารที่ 12 มิถุนายน 2561
รมว.พม. ตรวจเยี่ยมและให้กําลังใจเจ้าหน้าที่หน่วยงานกระทรวง พม. จ.นครสวรรค์ พร้อมมุ่งเน้นการขับเคลื่อนงานด้านสังคมแบบบูรณาการตามนโยบายประชารัฐ
รมว.พม. ตรวจเยี่ยมและให้กําลังใจเจ้าหน้าที่หน่วยงานกระทรวง พม. จ.นครสวรรค์ พร้อมมุ่งเน้นการขับเคลื่อนงานด้านสังคมแบบบูรณาการตามนโยบายประชารัฐ
วันที่ 11 มิ.ย. 61เวลา 17.00 น. กระทรวงการพัฒนาสังคมและความมั่นคงของมนุษย์ โดยพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหาร ลงพื้นที่ตรวจเยี่ยมหน่วยงานในสังกัดกระทรวง พม. ได้แก่ บ้านพักเด็กและครอบครัวจังหวัดนครสวรรค์ และศูนย์คุ้มครองคนไร้ที่พึ่งจังหวัดนครสวรรค์ เพื่อติดตามและรับฟังรายงานสถานการณ์ทางสังคม และมอบแนวทางทางการขับเคลื่อนงาน รวมถึงให้กําลังใจข้าราชการและเจ้าหน้าที่ในการปฏิบัติหน้าที่ ณ บ้านพักเด็กและครอบครัวจังหวัดนครสวรรค์ อําเภอเมือง จังหวัดนครสวรรค์
บ้านพักเด็กและครอบครัวจังหวัดนครสวรรค์ เป็นหน่วยงานในสังกัดกรมกิจการเด็กและเยาวชน (ดย.) กระทรวงการพัฒนาสังคมและความมั่นคงของมนุษย์ (พม.) มีภารกิจหน้าที่ในการช่วยเหลือคุ้มครองสวัสดิภาพแก่ผู้ประสบปัญหาความเดือดร้อนทุกรูปแบบให้ได้รับบริการในด้านปัจจัย 4 ได้แก่ ที่พักอาศัย อาหาร ยารักษาโรค และเครื่องนุ่งห่ม ตลอดจนสิ่งของต่างๆ ที่จําเป็นต่อการดํารงชีวิตประจําวัน รวมทั้งการแนะนําให้คําปรึกษา สงเคราะห์บําบัด การฟื้นฟูสภาพร่างกายและจิตใจ การพัฒนาศักยภาพ การส่งเสริมและพัฒนาคุณภาพและความมั่นคงในชีวิต และเป็นศูนย์รับแจ้งข่าวสารและให้คําแนะนําปรึกษาแก่เด็ก สตรี และผู้ประสบปัญหาทางสังคม รวมถึงการประสานความช่วยเหลือกับหน่วยงานที่เกี่ยวข้อง ให้การช่วยเหลือคุ้มครองสวัสดิภาพและการจัดบริการสวัสดิการสังคมแก่กลุ่มเป้าหมาย นอกจากนี้ ยังเป็นสถานที่พักพิงชั่วคราวตามกฎหมาย 3 ฉบับ ได้แก่ พระราชบัญญัติคุ้มครองเด็ก พ.ศ.2546 พระราชบัญญัติคุ้มครองผู้ถูกกระทําด้วยความรุนแรงในครอบครัว พ.ศ.2550 และพระราชบัญญัติป้องกันและปราบปรามการค้ามนุษย์ พ.ศ.2551
สําหรับศูนย์คุ้มครองคนไร้ที่พึ่งจังหวัดนครสวรรค์เป็นหน่วยงานในสังกัดกรมพัฒนาสังคมและสวัสดิการ (พส.) มีภารกิจในการรับแจ้งเหตุตามพระราชบัญญัติควบคุมการขอทาน พ.ศ. 2559 และ พระราชบัญญัติคุ้มครองคนไร้ที่พึ่ง พ.ศ. 2557 พร้อมทั้งสํารวจและติดตามปัญหาคนไร้ที่พึ่ง •สืบเสาะข้อมูลและให้การคุ้มครองคนไร้ที่พึ่ง •คัดกรองผู้ทําการขอทาน เป็นศูนย์เรียนรู้การคุ้มครองและพัฒนาคุณภาพชีวิตคนขอทานและคนไร้ที่พึ่ง โดยในปี 2561 ศูนย์คุ้มครองคนไร้ที่พึ่งจังหวัดนครสวรรค์ดําเนินงานตามพรบ.คุ้มครองคนไร้ที่พึ่ง พ.ศ.2557 และพรบ.ควบคุมการขอทาน พ.ศ.2559 กลุ่มเป้าหมายที่ดูแล ได้แก่ บุคคลที่ทําการขอทาน คนไร้ที่พึ่ง คนยากจน คนไม่มีที่อยู่อาศัย และบุคคลผู้อยู่ในภาวะยากลําบาก ปัจจุบันมีผู้ใช้บริการทั้งสิ้น 86 ราย ชาย 45 ราย หญิง 41 ราย(ข้อมูล ณ วันที่ 1 มิ.ย. 61) ประกอบด้วย คนเร่ร่อน คนไร้ที่พึ่งมากที่สุดถึง 67 ราย คนขอทาน 9 ราย และเป็นบุคคลที่มีอาการทางจิตเวช 10 ราย
ทั้งนี้ ได้มีการประชุมทีม One Home จังหวัดนครสวรรค์ และอุทัยธานี เพื่อรับฟังรายงานสถานการณ์ทางสังคมในพื้นที่ และมอบแนวทางขับเคลื่อนงานในพื้นที่ โดยทุกหน่วยงานต้องมีการวิเคราะห์ความต้องการของกลุ่มเป้าหมายในพื้นที่ มีการส่งเสริม สนับสนุน พัฒนาศักยภาพให้ทุกคนสามารถเข้าถึงได้ โดยเฉพาะการเตรียมความพร้อมเพื่อรองรับสังคมผู้สูงอายุ โดยทั้ง 2 จังหวัดมีจํานวนผู้สูงอายุรวมกันถึง 225,151 คน แบ่งเป็นจังหวัดนครสวรรค์ จํานวน 163,057 คน จังหวัดอุทัยธานี จํานวน 62,094 คน ต้องมีการสร้างอาชีพ สร้างรายได้แก่ผู้สูงอายุ ด้วยการนําภูมิปัญญาท้องถิ่น องค์ความรู้ที่เป็นเอกลักษณ์ของพื้นที่ มาสนับสนุนให้เกิดเป็นอาชีพ อันจะทําให้ผู้สูงอายุสามารถอยู่ในชุมชนได้อย่างมีความสุข นอกจากนี้ ได้เน้นย้ําให้เจ้าหน้าที่ของกระทรวง พม. ปฏิบัติหน้าที่ด้วยความซื่อสัตย์สุจริต คํานึงถึงประโยชน์ของประชาชนและประเทศชาติเป็นสําคัญ และต้องมีการบูรณาการการทํางานกับทุกภาคส่วนตามนโยบายประชารัฐ การใช้ข้อมูล Social map และฐานข้อมูลอื่นๆ มาใช้ให้เกิดประโยชน์โดยการนําเทคโนโลยีเข้ามาปรับใช้ในการทํางาน เพื่อลดขั้นตอนการทํางานให้รวดเร็ว โปร่งใส และสามารถตรวจสอบได้ คํานึงถึงประโยชน์ของประชาชนที่จะได้รับการพัฒนาและยกระดับการดําเนินงานที่มีประสิทธิภาพต่อไป